ระเบียบคณะกรรมการสงเคราะห์เกษตรกรระเบียบคณะกรรมการสงเคราะห์เกษตรกรว่าด้วยการรับจ่ายเงินการเก็บรักษาเงิน การใช้จ่ายเงินเป็นค่าใช้จ่ายในการดำเนินงานของกองทุนการจัดหาผลประโยชน์ของกองทุนและการจำหน่ายทรัพย์สินจากบัญชีของกองทุนเป็นสูญพ.ศ. ๒๕๕๖ โดยที่เป็นการสมควรกำหนดระเบียบว่าด้วยหลักเกณฑ์และวิธีการดำเนินการเกี่ยวกับการเงินการบัญชี การพัสดุ และการจัดหาผลประโยชน์ของกองทุนอาศัยอำนาจตามความในมาตรา ๑๘ (๔)แห่งพระราชบัญญัติกองทุนสงเคราะห์เกษตรกร พ.ศ. ๒๕๕๔คณะกรรมการสงเคราะห์เกษตรกรโดยความเห็นชอบจากกระทรวงการคลัง จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการสงเคราะห์เกษตรกร ว่าด้วยการรับจ่ายเงิน การเก็บรักษาเงินการใช้จ่ายเงินเป็นค่าใช้จ่ายในการดำเนินงานของกองทุนการจัดหาผลประโยชน์ของกองทุนและการจำหน่ายทรัพย์สินจากบัญชีของกองทุนเป็นสูญ พ.ศ.๒๕๕๖ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้โครงการที่ได้รับอนุมัติ หมายความว่าโครงการส่งเสริมการผลิตผลิตผลเกษตรกรรมขั้นต้นหรือผลิตภัณฑ์อาหารโครงการส่งเสริมการตรวจสอบและรับรองมาตรฐานคุณภาพของผลิตผลเกษตรกรรมขั้นต้นหรือผลิตภัณฑ์อาหารโครงการรักษาเสถียรภาพของราคาและการจำหน่ายผลิตผลเกษตรกรรมขั้นต้นหรือผลิตภัณฑ์อาหารโครงการดำเนินการที่จำเป็นและเร่งด่วนเพื่อป้องกันและขจัดภัยอันจะเป็นผลเสียหายแก่เกษตรกรโครงการศึกษาวิจัย เพื่อการพัฒนาการผลิต การแปรรูป หรือการตลาด ซึ่งผลิตผลเกษตรกรรมขั้นต้นหรือผลิตภัณฑ์อาหารโดยให้เกษตรกรมีส่วนร่วมในการดำเนินการโครงการติดตามผลการดำเนินการตามโครงการที่ได้รับการช่วยเหลือหรือส่งเสริมจากกองทุนที่คณะกรรมการหรือคณะรัฐมนตรีได้อนุมัติให้จัดสรรเงินจากกองทุนเพื่อดำเนินการ ทั้งนี้ ไม่ว่าจะจัดสรรสำหรับเป็นเงินหมุนเวียนหรือเงินจ่ายขาดสำนักงาน หมายความว่าสำนักงานปลัดกระทรวงเกษตรและสหกรณ์ข้อ ๔ ให้ปลัดกระทรวงเกษตรและสหกรณ์รักษาการตามระเบียบนี้หมวด ๑การรับเงินและทรัพย์สินการจ่ายเงิน การเก็บรักษาเงินและทรัพย์สินของกองทุน ข้อ ๕ กองทุนประกอบด้วย(๑) เงิน ทรัพย์สิน สิทธิและหนี้สินที่โอนมาจากกองทุนสงเคราะห์เกษตรกรตามมาตรา ๒๖ แห่งพระราชบัญญัตินี้(๒) เงินอุดหนุนที่รัฐบาลจัดสรรให้จากงบประมาณรายจ่ายประจำปี(๓)ค่าธรรมเนียมการส่งออกและค่าธรรมเนียมการนำเข้าที่เรียกเก็บได้ตามพระราชบัญญัตินี้(๔) เงินกู้โดยอนุมัติของคณะรัฐมนตรี(๕) ดอกผลของเงินกองทุน(๖) เงินหรือทรัพย์สินที่มีผู้มอบให้ข้อ ๖ ให้สำนักงานเก็บรักษาเงินและทรัพย์สินของกองทุนและดำเนินการเบิกจ่ายเงินกองทุนตามพระราชบัญญัตินี้ข้อ ๗ ให้สำนักงานเปิดบัญชีเงินฝากของกองทุนไว้ที่กระทรวงการคลังชื่อบัญชี กองทุนสงเคราะห์เกษตรกร สำหรับการรับจ่ายเงินกองทุนเพื่อความคล่องตัวในการบริหารงานกองทุนให้สำนักงานเปิดบัญชีเงินฝากไว้กับธนาคารที่เป็นรัฐวิสาหกิจหรือธนาคารเฉพาะกิจของรัฐชื่อบัญชีเดียวกันกับวรรคหนึ่งภายในวงเงิน เงื่อนไขและวิธีการที่คณะกรรมการกำหนดโดยความเห็นชอบของกระทรวงการคลังข้อ ๘ ให้สำนักงานมีอำนาจนำเงินกองทุนไปหาดอกผลโดยการฝากออมทรัพย์หรือฝากประจำกับธนาคารที่เป็นรัฐวิสาหกิจหรือการซื้อหลักทรัพย์ของรัฐบาลได้โดยพิจารณาจากกระแสเงินสดหรือสภาพคล่องของกองทุน ภายใต้หลักเกณฑ์ เงื่อนไข วิธีการที่คณะกรรมการให้ความเห็นชอบข้อ ๙ ในแต่ละปีงบประมาณให้สำนักงานจัดทำประมาณการรายรับ- รายจ่ายประจำปีของกองทุนเสนอต่อคณะกรรมการเพื่อพิจารณาให้ความเห็นชอบก่อนนำเสนอขออนุมัติจากกระทรวงการคลังภายในระยะเวลาที่กำหนดในกรณีที่มีความจำเป็นเร่งด่วนและประมาณการรายรับ - รายจ่ายยังไม่ได้รับความเห็นชอบจากกระทรวงการคลังให้ใช้ประมาณการรายรับ -รายจ่ายประจำปีที่ได้รับความเห็นชอบในปีที่ล่วงมาแล้วไปพลางก่อนโดยอนุมัติของคณะกรรมการข้อ ๑๐ การขอรับจัดสรรเงินกองทุน(๑) หน่วยงานของรัฐและองค์กรเกษตรกรสามารถขอรับจัดสรรเงินกองทุนเพื่อดำเนินการโครงการได้โดยเสนอแผนการดำเนินงานโครงการต่อสำนักงานหรือสำนักงานเกษตรและสหกรณ์จังหวัด(๒)องค์กรเกษตรกรสามารถขอรับจัดสรรเงินกองทุนเพื่อเป็นสินเชื่อแก่สมาชิกได้โดยเสนอแผนการดำเนินงานโครงการต่อหน่วยงานของรัฐที่กำกับดูแลข้อ ๑๑ ให้หน่วยงานของรัฐหรือองค์กรเกษตรกรที่ได้รับจัดสรรเงินกองทุนเปิดบัญชีเงินฝากกับธนาคารที่เป็นรัฐวิสาหกิจเป็นรายโครงการชื่อบัญชี เงินกองทุนสงเคราะห์เกษตรกร โครงการ.... และแจ้งเลขที่บัญชีเงินฝากให้สำนักงานทราบเพื่อโอนเงินเข้าบัญชีข้อ ๑๒ กำหนดระยะเวลาการส่งเงินคืนกองทุนและอัตราดอกเบี้ยให้เป็นไปตามที่คณะกรรมการกำหนดข้อ ๑๓ ให้หน่วยงานของรัฐหรือองค์กรเกษตรกรที่ได้รับจัดสรรเงินกองทุนขอเบิกเงินโดยทำเป็นหนังสือยื่นต่อสำนักงาน โดยมีเอกสารประกอบ ดังนี้(๑) มติคณะรัฐมนตรี (ถ้ามี)(๒) มติคณะกรรมการสงเคราะห์เกษตรกร(๓) แผนการดำเนินงานโครงการ ประกอบด้วย แผนปฏิบัติงานแผนการใช้จ่ายเงิน แผนการส่งเงินคืนกองทุนซึ่งคณะกรรมการสงเคราะห์เกษตรกรมีมติเห็นชอบ(๔) ชื่อบัญชีและเลขที่บัญชีเงินฝากธนาคาร ตามข้อ ๑๑(๕) บันทึกคำรับรองผู้เบิก(๖) อื่น ๆ ตามที่สำนักงานกำหนดหรือขอเพิ่มเติมข้อ ๑๔ ให้หน่วยงานของรัฐหรือองค์กรเกษตรกรที่ได้รับจัดสรรเงินกองทุนปฏิบัติดังนี้(๑)การใช้จ่ายเงินกองทุนต้องเป็นไปตามวัตถุประสงค์ของโครงการที่ได้รับอนุมัติและใช้จ่ายเงินตามรายการหรือกิจกรรมที่ขอเบิกเท่านั้นจะนำไปใช้จ่ายเพื่อการอื่นมิได้(๒) การจ่ายเงินกองทุนให้จ่ายเป็นค่าใช้จ่ายตามที่กำหนดในแผนการดำเนินงานโครงการกรณีเงินหมุนเวียนให้หน่วยงานของรัฐหรือองค์กรเกษตรกรจ่ายเป็นค่าใช้จ่ายตามที่กำหนดในแผนการดำเนินงานโครงการอย่างช้าไม่เกินสิบห้าวันนับจากวันที่เงินโอนเข้าบัญชีและให้นำส่งเงินคืนสำนักงานภายในสิบห้าวันนับแต่วันครบกำหนดให้ใช้เงินโดยระบุชื่อโครงการ ประเภทของเงินที่นำส่ง และปีที่เบิกเงินไปจากกองทุนกรณีเงินจ่ายขาดให้หน่วยงานของรัฐหรือองค์กรเกษตรกรสามารถจ่ายเป็นค่าใช้จ่ายในการติดตามงานตามความจำเป็นและให้นำส่งเงินคืนสำนักงานภายในสิบห้าวันนับแต่วันสิ้นสุดโครงการ(๓)หน่วยงานของรัฐหรือองค์กรเกษตรกรใดไม่นำส่งเงินคืนกองทุนภายในกำหนดให้สำนักงานเสนอรายงานต่อคณะกรรมการเพื่อพิจารณามีมติไม่อนุมัติโครงการอื่นใดของหน่วยงานของรัฐหรือองค์กรเกษตรกรนั้นอีกกรณีโครงการที่ได้รับอนุมัติไว้แล้วและยังไม่สิ้นสุดระยะเวลาดำเนินการและมีเงินที่สำนักงานจะต้องเบิกจ่ายให้แก่หน่วยงานของรัฐหรือองค์กรเกษตรกรตามแผนการดำเนินงานโครงการอยู่อีกให้สำนักงานหักกลบลบกับจำนวนเงินที่หน่วยงานของรัฐหรือองค์กรเกษตรกรจะต้องส่งคืนออกจากจำนวนเงินที่จะเบิกจ่ายแล้วจึงโอนเงินส่วนที่เหลือให้แก่หน่วยงานของรัฐหรือองค์กรเกษตรกรนั้นข้อ ๑๕ ให้หน่วยงานของรัฐที่ได้รับจัดสรรเงินกองทุนตามโครงการที่ได้รับอนุมัติและประสงค์จะนำไปให้เกษตรกรกู้ยืมถือปฏิบัติดังนี้(๑) จัดทำรายละเอียดจำนวนเงินที่จะจัดสรรให้เกษตรกรกู้ยืมรวมทั้งมาตรการกำกับดูแลการใช้เงินกองทุนที่ได้รับจัดสรร โดยคำนึงถึงวัตถุประสงค์ระยะเวลาที่จำเป็นต้องใช้เงิน ความสามารถในการส่งเงินคืนกองทุนและแผนการชำระเงินคืนกองทุนของเกษตรกรเพื่อนำเสนอหัวหน้าหน่วยงานของรัฐพิจารณาอนุมัติ(๒) กรณีที่จะจัดสรรเงินกองทุนให้เกษตรกรที่มีหนี้ค้างชำระกองทุนหน่วยงานของรัฐจะจัดสรรเงินให้ได้ต่อเมื่อเกษตรกรรายนั้นชำระหนี้คืนกองทุนเสร็จสิ้นแล้วเว้นแต่หัวหน้าหน่วยงานของรัฐเห็นว่ามิใช่ความผิดของเกษตรกรที่ไม่สามารถชำระหนี้คืนได้(๓) ให้หัวหน้าหน่วยงานของรัฐทำสัญญาการจัดสรรเงินกองทุนกับเกษตรกรตามวัตถุประสงค์และเงื่อนไขของโครงการที่ได้รับอนุมัติรวมทั้งสอดคล้องกับสัญญาการใช้เงินระหว่างกองทุนกับหน่วยงานของรัฐตลอดจนระเบียบและหลักเกณฑ์อื่น ๆ ที่คณะกรรมการกำหนด(๔)รายงานผลการจัดสรรเงินกองทุนให้เกษตรกรกู้ยืมตามแบบที่สำนักงานกำหนดภายในสิบวันทำการนับแต่วันที่ได้จัดสรรหากหน่วยงานของรัฐหรือองค์กรเกษตรกรใดไม่ปฏิบัติตามบันทึกคำรับรองผู้เบิกให้สำนักงานระงับการจ่ายเงินและรายงานคณะกรรมการเพื่อทราบข้อ ๑๖ ให้หน่วยงานของรัฐหรือองค์กรเกษตรกรที่ได้รับจัดสรรเงินกองทุนตามโครงการที่ได้รับอนุมัติติดตามและควบคุมการใช้จ่ายเงินให้เป็นไปตามวัตถุประสงค์ของโครงการและหากมีดอกผลเกิดขึ้นจากการดำเนินโครงการให้นำส่งดอกผลเข้ากองทุนด้วยข้อ ๑๗ ให้หน่วยงานของรัฐและองค์กรเกษตรกรที่ได้รับจัดสรรเงินกองทุนจัดทำรายงานการรับ - จ่ายเงิน และรายงานผลการปฏิบัติงานตามรายโครงการที่ได้รับอนุมัติ ให้สำนักงานทราบเป็นรายไตรมาสข้อ ๑๘ ให้หน่วยงานของรัฐที่ได้รับจัดสรรเงินกองทุนเพื่อดำเนินการโครงการจัดทำงบการเงินของโครงการที่ได้รับอนุมัติส่งให้สำนักงานการตรวจเงินแผ่นดินตรวจสอบภายในหกสิบวันนับแต่วันสิ้นปีงบประมาณจนกว่าจะเสร็จสิ้นโครงการให้องค์กรเกษตรกรที่ได้รับจัดสรรเงินกองทุนเพื่อดำเนินการโครงการจัดทำงบการเงินของโครงการที่ได้รับอนุมัติพร้อมทั้งรวบรวมใบสำคัญจ่ายและเอกสารอื่นอันเป็นหลักฐานแห่งหนี้ส่งให้สำนักงานภายในสามสิบวันนับแต่วันสิ้นปีงบประมาณจนกว่าจะเสร็จสิ้นโครงการ และให้สำนักงานนำส่งงบการเงินนั้นให้สำนักงานการตรวจเงินแผ่นดินตรวจสอบภายในสามสิบวันนับแต่วันที่ได้รับงบการเงินให้องค์กรเกษตรกรที่ได้รับจัดสรรเงินกองทุนเพื่อเป็นสินเชื่อแก่สมาชิกจัดทำงบการเงินของโครงการที่ได้รับอนุมัติพร้อมทั้งรวบรวมใบสำคัญจ่ายและเอกสารอื่นอันเป็นหลักฐานแห่งหนี้ส่งให้หน่วยงานของรัฐที่กำกับดูแลภายในสามสิบวันนับแต่วันสิ้นปีงบประมาณจนกว่าจะเสร็จสิ้นโครงการ และให้หน่วยงานของรัฐที่กำกับดูแลนำส่งงบการเงินนั้นให้สำนักงานการตรวจเงินแผ่นดินตรวจสอบภายในสามสิบวันนับแต่วันที่ได้รับงบการเงินข้อ ๑๙ ให้สำนักงานระงับการเบิกจ่ายเงินส่วนที่เหลือกรณีหน่วยงานของรัฐหรือองค์กรเกษตรกรมิได้นำเงินกองทุนไปดำเนินการตามวัตถุประสงค์และแผนการดำเนินงานโครงการและเสนอข้อเท็จจริงพร้อมหลักฐานต่อคณะกรรมการเพื่อพิจารณาระงับโครงการได้ตามที่เห็นสมควรสำหรับโครงการที่ได้รับจัดสรรเงินกองทุนจากคณะรัฐมนตรีให้เสนอคณะรัฐมนตรีเพื่อทราบให้สำนักงานแจ้งเป็นหนังสือลงทะเบียนตอบรับให้หน่วยงานของรัฐหรือองค์กรเกษตรกรที่ถูกระงับโครงการนำเงินส่งคืนกองทุนภายในสิบห้าวันนับแต่วันที่ได้รับแจ้งหนังสือดังกล่าวข้อ ๒๐ ให้หน่วยงานของรัฐหรือองค์กรเกษตรกรติดตามรวบรวมเงินที่ได้รับจัดสรร รวมทั้งดอกผลที่เกิดขึ้น (ถ้ามี)นำส่งเงินคืนกองทุนตามกำหนดเวลาในบันทึกคำรับรองผู้เบิกกรณีไม่สามารถดำเนินการได้ให้รายงานคณะกรรมการเพื่อพิจารณาภายในสิบห้าวันนับตั้งแต่วันสิ้นสุดโครงการข้อ ๒๑ ให้หน่วยงานของรัฐหรือองค์กรเกษตรกรนำดอกผลที่เกิดขึ้นจากการนำเงินฝากธนาคารตามข้อ๑๑ ส่งเข้ากองทุนอย่างน้อยปีละหนึ่งครั้ง หรือเมื่อสิ้นสุดโครงการที่ได้รับอนุมัติแล้วแต่กรณีข้อ ๒๒ ให้หน่วยงานของรัฐที่คณะรัฐมนตรีมีมติให้ได้รับเงินชดเชยค่าใช้จ่ายหรือผลขาดทุนจากการดำเนินงานในโครงการที่ได้รับอนุมัตินำส่งเงินชดเชยที่ได้รับคืนกองทุนภายในสี่สิบห้าวันนับแต่วันที่ได้รับจัดสรรและให้สำนักงานรายงานคณะกรรมการเพื่อทราบข้อ ๒๓ ให้สำนักงานคิดเบี้ยปรับกับหน่วยงานของรัฐหรือองค์กรเกษตรกรที่ได้รับจัดสรรเงินกองทุนแล้วไม่สามารถส่งเงินคืนกองทุนได้ตามกำหนดเวลาในอัตราร้อยละสามต่อปีนับแต่วันผิดนัดชำระหนี้จนกว่าจะชำระเสร็จสิ้นกรณีหน่วยงานของรัฐหรือองค์กรเกษตรกรไม่สามารถส่งเงินคืนกองทุนได้ภายในกำหนดเวลาตามแผนการส่งเงินคืนกองทุนหรือตามข้อตกลงอาจขอลดหรืองดการคิดเบี้ยปรับต่อคณะกรรมการในเหตุต่อไปนี้(๑) ภัยธรรมชาติ(๒) โครงการที่ได้รับอนุมัติ เป็นการดำเนินการตามโครงการของรัฐบาล(๓) ยังไม่ได้รับการจัดสรรงบประมาณชดเชย(๔) เหตุอื่น ๆ ที่คณะกรรมการพิจารณาเห็นชอบหมวด ๒การบัญชี ข้อ ๒๔ ให้สำนักงานจัดทำบัญชีกองทุนให้เป็นไปตามมาตรฐานการจัดทำบัญชีสำหรับหน่วยงานภาครัฐที่กระทรวงการคลังกำหนดการปิดบัญชีให้กระทำปีละครั้งโดยถือปีงบประมาณเป็นรอบปีบัญชีและให้จัดทำงบการเงินของกองทุนส่งให้สำนักงานการตรวจเงินแผ่นดินตรวจสอบภายในเก้าสิบวันนับแต่วันสิ้นงวดบัญชีให้รายงานงบการเงินของกองทุนและผลการตรวจสอบตามวรรคสองต่อคณะกรรมการและรัฐมนตรีว่าการกระทรวงเกษตรและสหกรณ์เพื่อเสนอคณะรัฐมนตรีเพื่อนำเสนอสภาผู้แทนราษฎรและวุฒิสภาเพื่อทราบข้อ ๒๕ เพื่อประโยชน์ในการจัดทำงบการเงินในภาพรวมของหน่วยงานภาครัฐให้สำนักงานจัดส่งข้อมูลทางบัญชีของกองทุนเข้าสู่ระบบการบริหารการเงินการคลังภาครัฐด้วยระบบอิเล็กทรอนิกส์(Government Fiscal Management Information System หรือ GFMIS) ตามวิธีการที่กรมบัญชีกลางกำหนดข้อ ๒๖ ให้มีการตรวจสอบภายในเกี่ยวกับการดำเนินงานการเงิน การบัญชีและการพัสดุของกองทุนแล้วรายงานผลการตรวจสอบให้คณะกรรมการทราบอย่างน้อยปีละสองครั้งหมวด ๓การตัดหนี้เป็นสูญ ข้อ ๒๗ การตัดหนี้เป็นสูญของลูกหนี้เงินกองทุนให้สำนักงานนำเสนอคณะกรรมการพิจารณาให้ความเห็นชอบก่อนดำเนินการตามกฎระเบียบของทางราชการที่เกี่ยวข้องข้อ ๒๘ วิธีปฏิบัติอื่นใดที่มิได้กำหนดไว้ในระเบียบนี้ให้ถือปฏิบัติตามระเบียบของทางราชการโดยอนุโลมข้อ ๒๙ ในกรณีที่มีความจำเป็นต้องปฏิบัตินอกเหนือไปจากที่กำหนดไว้ในระเบียบนี้ให้เป็นไปตามที่คณะกรรมการกำหนด โดยความเห็นชอบของกระทรวงการคลังประกาศณ วันที่ ๗ กุมภาพันธ์ พ.ศ. ๒๕๕๖โอฬาร พิทักษ์รองปลัดกระทรวงเกษตรและสหกรณ์ปฏิบัติราชการแทนปลัดกระทรวงเกษตรและสหกรณ์ประธานกรรมการสงเคราะห์เกษตรกรปริยานุช/ผู้จัดทำ๑๐ เมษายน ๒๕๕๖ณัฐพร/ผู้ตรวจ๑๐ เมษายน ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๔๖ ง/หน้า ๗/๙ เมษายน ๒๕๕๖